นายกรัฐมนตรี? ขอขยายเวลาชี้แจงแก้ปัญหาฝุ่นละอองเกินมาตรฐานเป็น 60 วัน ต่อศาลปกครอง หลังมีคำสั่งให้ชี้แจงการดำเนินการภายใน 30 วัน
นายกรัฐมนตรี? ขอขยายเวลาชี้แจงแก้ปัญหาฝุ่นละอองเกินมาตรฐานเป็น 60 วัน ต่อศาลปกครอง หลังมีคำสั่งให้ชี้แจงการดำเนินการภายใน 30 วัน ที่สมาคมต่อต้านสภาวะโลกร้อน ร้องขอให้ศาลปกครองไต่สวนฉุกเฉินคณะตุลาการศาลปกครองกลาง แผนกคดีสิ่งแวดล้อม องค์คณะที่ 3 มีคำสั่งเมื่อวันที่ 21 มกราคม 2562 ให้คณะกรรมการสิ่งแวดล้อมแห่งชาติ? พลเอก? ประยุทธ์? จันทร์โอชา? นายกรัฐมนตรี และผู้ว่าราชการกรุงเทพมหานคร ชี้แจงข้อกล่าวหาพร้อมแสดงพยานหลักฐานต่อศาลภายใน 30 วัน จากกรณี?ที่?นายศรีสุวรรณ จรรยา นายกสมาคมต่อต้านสภาวะโลกร้อน พร้อมด้วยประชาชนในเจตจัตุจักร บางเขน ลาดพร้าว ที่ได้รับผลกระทบจากปัญหาฝุ่นละอองขนาดเล็กเกินมาตรฐาน รวม 5 ราย ยื่นฟ้องคณะกรรมการสิ่งแวดล้อมแห่งชาติ กรณีละเลยในการปฏิบัติหน้าที่ตาม พ.ร.บ.ส่งเสริมและรักษาคุณภาพสิ่งแวดล้อมแห่งชาติ 2535 จนเกิดวิกฤตการสะสมของฝุ่นละอองขนาดเล็ก? หรือ PM 2.5 เป็นเหตุให้ประชาชนจำนวนมากเจ็บป่วยและก่อปัญหาด้านสุขภาพตามมามากมาย และคดีที่ขอให้ศาลไต่สวนฉุกเฉิน เพื่อมีคำสั่งให้นายกรัฐมนตรี? ใช้อำนาจตามมาตรา 9 พ.ร.บ.ส่งเสริมและรักษาคุณภาพสิ่งแวดล้อมแห่งชาติ สั่งการให้ส่วนราชการที่เกี่ยวข้องร่วมกันควบคุม ระงับหรือบรรเทาอันตรายและความเสียหายที่เกิดจากปัญหาฝุ่นละอองดังกล่าวอย่างทันท่วงทีภายใน 3 วัน นับแต่ศาลมีคำสั่ง? โดยล่าสุดจนถึงวันนี้ 30 มกราคม 2562 ยังไม่มีผู้ถูกฟ้องรายใดได้ส่งคำให้การชี้แจงต่อศาล มีเพียงนายวิษณุ เครืองาม รองนายกรัฐมนตรี ผู้รับมอบอำนาจจาก พลเอก ประยุทธ์ จันทร์โอชา นายกรัฐมนตรี ซึ่งเป็นผู้ถูกฟ้องคดีที่ 2 ได้มอบหมายให้อัยการเดินทางมายื่นคำร้องต่อศาลปกครอง เมื่อวันที่ 29 มกราคม 2562 ที่ผ่านมา เพื่อขอขยายเวลาการทำคำให้การชี้แจงในส่วนของ?นายกรัฐมนตรี? ออกไปอีก 30 วัน จากระยะเวลาที่ศาลกำหนด โดย? นายกรัฐมนตรี?จะมีเวลาในการจัดทำคำชี้แจงรวม 60 วัน และจะครบกำหนดยื่นคำชี้แจงต่อศาลในวันที่ 22 มีนาคม 2562